མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་ནི་ཞིང་འབྲོག་ལས་ཀའི་གཙོ་རྐང་རེད།མིག་སྔར་གཞིས་རྩེ་གྲོང་ཁྱེར་གྱི་ཞིང་འབྲོག་ལས་ཀྱི་འགལ་ཟླ་གཙོ་བོ་ནི་སྤྱི་འབོར་མི་འདང་བ་ནས་གྲུབ་ཆའི་རང་བཞིན་གྱི་འགལ་ཟླར་འགྱུར་བ་དང་།དུས་མཚམས་རང་བཞིན་གྱི་མཁོ་ཉུང་སྤྲོད་མང་དང་མཁོ་སྤྲོད་མི་འདང་བ་མཉམ་དུ་གནས་པ་མངོན་གསལ་དོད་ཙམ་ཡོད་པ་དང་འགལ་ཟླའི་ཁ་ཕྱོགས་གཙོ་བོ་ནི་མཁོ་སྤྲོད་ཕྱོགས་ཡིན་པ་རེད།དེས་ན།ཞིང་འབྲོག་ལས་ཀྱི་མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་ལ་སྐུལ་འདེད་གཏོང་རྒྱུ་ནི་དུས་བབ་གསར་པ་དང་བླང་བྱ་གསར་པ་དང་འཚམ་པ་དང་།ཞིང་འབྲོག་ལས་ཀྱི་འགྱུར་ལྡོག་གསར་པར་སྐུལ་འདེད་གཏོང་བ་དང་།སྒུལ་ནུས་གསར་པ་སྐྱེད་སྲིང་བྱེད་པ།རྒྱུན་མཐུད་འཕེལ་རྒྱས་བཅས་ཀྱི་དམ་འཛིན་བྱ་གཞི་གལ་ཆེན་ཞིག་ཡིན་པས།ཞིང་འབྲོག་ལས་མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་ལ་ངེས་པར་དུ་འབད་འཐབ་ལྷོད་མེད་བྱེད་དགོས།